text:
بو گوزگویه بیر واخت قوشا باخاردیق
بو گوزگویه بیر واخت قوشا باخاردیق
بو گوزگوده یئرین ایندی بوش قالیب ،
بلكه سندن بو گوزگونون جانیندا ،
دوداق قالیب ، كیرپیك قالیب ، قاش قالیب ،
رامیز روشن
بو گوزگویه بیر واخت قوشا باخاردیق
بو گوزگویه بیر واخت قوشا باخاردیق
بو گوزگوده یئرین ایندی بوش قالیب ،
بلكه سندن بو گوزگونون جانیندا ،
دوداق قالیب ، كیرپیك قالیب ، قاش قالیب ،
گؤز یاشلارین جانیندادی بلكه ده ،
داملا ،داملا ارییجك بو گوزگو ،
بیر گون سنین آیاغینلا دونیا دا ،
آیاغ آچیب یئرییجك بو گوزگو ،
بلكه ، سنی آختاراجاق ، گزَجك ،
میلیون ، میلیون آداملارین ایچینده ،
گؤرن كیمی تانییاجاق اوزونو ،
ان قارانلیق آخشاملارین ایچینده ،
قاچاجاقسان بو گوزگونون الیندن ،
دؤنَجكسن او دؤنگَیه ،بو تینه ،
آداملاری ، ماشینلاری ، ائولری ،
آتاجاقسان بو گوزگونون چنگینه ،
یئنه ، یئنه دویمایاجاق بو گوزگو ،
بیر شهری اودوب ، اودوب گلَجك ،
سنی گؤزدن قویمایاجاق بو گوزگو ،
یئری – گؤیو توتوب ، توتوب گلَجك ،
سن قاچدیقجا یئللَنجك ساچلارین ،
بو گوزگویه پای دوشَجك ساچیندان ،
ایپك دونون یئللَندیكجه گوزگویه ،
پای دوشَجَك اتَیینین اوجوندان،
قاچیب – قاچب اؤزونون یوراجاقسان ،
قفیل بیر دن گؤرَجكسن او داشی ،
بو گوزگونو داش آتیب قیراجاقسان ،
بو گوزگو دن داغیلاجاق گؤز یاشین ،
هر تیكه سی قایق تكی اوزََجك ،
دؤرد طرفی گؤز یاشینلا دولونجا ،
بو گوزگونون بلكه هر تیكه سیندن ،
دوداقلارین چیغیراجاق دالینجا ،
... بو دا بئله بیر ناغیل دی یالاندی ،
سن كی یوخسان ، گئتدیین او گئدندی ،
بو گؤزگو ده یئرینده دی ، یئرینده ،
بو گوزگو ده یئنه ساغ دی ، بوتؤودو ،
سینان گوزگو آخی بیر ده جالانماز ،
بلكه تانری اؤزو گؤروب بو ایشی ؟!
بو گوزگونون هر تیكه سی ، بلكه ده ،
داملا – داملا گؤز یاشینلا بیتیشیب ،
بلكه سندن بو گوزگونون جانیندا ،
دوداق قالیب ، كیرپیك قالیب ، قاش قالیب ،
گؤز یاشلارین جانیندادی هله ده ،
گؤز یاشلارین قورومایب ، یاش قالیب ،
بو گوزگودن گلیب كئچیر خانیملار ،
اؤزلرینه باخیب – باخیب كئچیرلر ،
دوداغیندان دوداقلاری رنگ آلیب ،
كیپریییندن كیپریك تاخیب كئچیرلر ،
گؤز یاشینلا دولور ، دولور گؤزلری ،
باخیر یئره ، باخیر گؤیه ، آغلایر ،
بو نه درددی –هئچ بیلمیرلر اؤزلری ،
هئچ بیری سی بیلمیر نییه آغلایر ،
گؤی اوزو داش ساخلاماز
دوروب گؤی اوزونه داش آتان اوغلان
گؤی اوزو داش ساخلاماز.
اوغول بئله باش ساخلاماز، آتام بالاسی،
کیم قیرخیب باشینی،
سالیب بو کؤکه؟
شلوارین، پئنجه یین اؤزوندن یئکه،
باخیرسان، گؤی اوزو گؤزوندن یئکه، -
دوروب گؤی اوزونه داش آتان اوغلان.
هله کی، باشینا-گؤزونه قییماز،
آتدیغین داشلاری ساخلاری گؤی اوزو.
آتدیغین داشلاری توتوب ائلینده،
سنی ایللر بویو یوخلار گؤی اوزو.
قیرخیق باشین توكلَنینجه،
او دومدورو گوزلرین
بولانینجا، چیرکلنینجه،
آتدیغین داشلاری ساخلار گؤی اوزو.
یئدیییندن یئیرسن،
گئیدیییندن گئیرسن،
بؤیویرسن، بؤیویرسن، آتام بالاسی،
گؤزلرین بؤیویر سن بؤیودوکجه،
گؤزونده یاش بؤیویر.
اللرین بؤیویر سن بؤیودوکجه،
گؤی اوزونده ،
آلدیغین داش بؤیویر.
باخت گولسه اوزونه بو یئر اوزونده،
اؤلومون لنگییب گئجیکه بیلسه.
او داشدان اؤزونه بو یئر اوزونده
حاصار چکه بیلسن،
ائو تیکه بیلسن،
بیر گؤی قورشاغیتک عؤمرون اوزانسا،
باختینا هر جوره رنگدن دوشجک.
بیر گون بو دونیادا قبرین قازیلسا،
بئلکه ده، باشداشین گؤیدن دوشجک.
... دوروب گؤی اوزونه داش آتان اوغلان،
گؤی اوزو داش ساخلاماز...
نه حیرصله اوخویور بو قوش
نه حیرصله اوخویور بو قوش،
ماهنی دئییل، قارغیشدی بو.
ائله بیل هورور آداما،
یاری ایت، یاری قوشدو بو.
یوخدو قوشلار آراسیندا
دیلینی بیلن بو قوشون.
ایتلر سس وئریر سسینه
بایاقدان هورن بو قوشون.
نه چوخدو حیرصی-هیککه سی،
جانینداکی قورد کینیدی.
یازیق هورمه سین، نئیله سین،
بلکه گونو ایت گونودو.
...قوش اولوب هور، ایت اولوب اوچ،
کیمدی گؤرن بو اؤلکه ده؟!
ایتی قاب دیبی یالایان،
قوشو هورن بو اؤلکه ده…
سولارا باخدیم اییلدیم
اییلدیم سولارا باخدیم ،
آختاردیم جاوان اوزومو ،
سولار آخدی ، سولار آخدی ،
آپاردی جاوان اوزومو ،
قاچدیم داش – قایا بیلمدیم ،
قاچدیم هاخلایا بیلمدیم ،
توتوب ساخلایا بیلمدیم ،
سولاردا آخان اوزومو،
... اوز – گؤزوم قیریشدی ، آنام ،
بو نه توردو ، دوشدوم آنام ،
اؤلنَجن قورتارمارام ،
داها بو توردان اوزومو ،
آیریلیق
یئنه بو شهرده اوز – اوزه كلدیك ،
نئیلیك ، آیرجا شهریمیز یوخ ،
بلكه ده ، بیز خوشبخت اولا بیلر دیك ،
بلكه ده خوشبختیك ،
خبریمیز یوخ ،
آرادان نه قدر ایل كئچیب گؤرن __
تانییا بیلمدیم ، منی باغیشلا،
من ائله بیلیردیم ، سنسیز اؤلرم ،
من سنسیز اؤلمدیم ، منی باغیشلا !
« اؤلمدیم » دئیرم ، نه بیلیم آخی ،
یلكه ده من سنسیز اؤلموشم ائله ،
قبیر سیز- كفن سیز
اؤلموشم ائله ،
بلكه ده بیز اوندا آیریلماسایدیق ،
نه من ایندیكییدیم ،
نه سن ایندیكی ،__
آیریلدیق ، شئیطانی گولدوردوك اوندا :
بو ایلین ،
بو آیین ،
بو گونونده كی ،
ائله بو كوچه نین بو تینین ده كی ،
منی ده ، سنی ده اؤلدوردوك اوندا ،
... ساغیمیز – سولوموز آداملا دولو ،
قول – قولا كیشیلر قادینلار كئچیر ،
اؤزوندن خبر سیز عؤمرونده مین یول ،
اؤزونو اؤلدورن آداملار كئچیر ،
كئچیر اؤز قانینا باتان آداملار ،
بیرده كی ، قان هانی ؟
قان آخی یوخدور...
هامی گوناهكاردی دونیادا ،
آمما
دونیادا هئچ كسین گوناهی یوخدو:
بیزسیز یازیلمیشدیر بو طالع ، بو باخت ،
ساپانددان آتیلان بیر جوت داشیق بیز ،
بلكه بو دونیادا اون – اون بئش ایل یوخ ،
مین ایل بوندان قاباق آیریلمیشیق بیز ،
حالال یولوموزو دیشیب ، نسه
چاشمیشیق بیر اؤزگه یولدان گئتمیشیك ،
بلكه مین ایل قاباق سهو دوشوب نسه ،
مین ایللیك بیر سهوه قوربان گئتمیشیك ،
دیشیب یئرینی بلكه قیش ، باهار ،
قاریشیب دونیانین شهری كندی ،
بلكه اؤز بطنینده اؤگئی آنالار ،
اؤگئی بالالاری گزدیریر ایندی ،
عؤمروم باشدان – باشا یالاندی ،
طا لئیم باشقایمیش دوغرودان ائله ،
او یولدان اؤتن قیز آنامدی بلكه ،
بلكه ده اوغلومدو بو اوغلان بلكه ،
بو یالان عؤمرومده گؤرن سن نه سن ؟
بلكه هئچ سئوگیلیم دئییلسن منیم ،
آنامسان ، باجیمسان ، نَِِنمسَن ، نسن ؟
بیرجه آلله بیلیر نَییمسن منیم ،
بیزی كیم آددادار بو آیریلیقدان ،
چاتماز دادیمیزا نه یول نه كؤرپو ،


c: text/html

text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
اونودا بیلمه یه جکسن / نصرت کسمنلی
سن سیز ائله بیلمه اؤله جه یه م من
قارا بیر کدره دؤنه جه یه م من
گئجه لر یوخونا گله جه یه م من
سن منی اونودا بیلمه یه جک سن
عمرونده ناراحات ایزیم قالاجاق
آلووم سؤنسه ده کؤزوم قالاجاق
آرخانجا همیشه گؤزوم قالاجاق
سن منی اونودا بیلمه یه جک سن
سن ائله بیلمه کی غمدن اوزاقسان
عمرونو گونونو اودوزاجاقسان
اؤزونو بلکه ده اودوزاجاقسان
سن منی اونودا بیلمه یه جک سن
منی اونوتماغا عینادین کیمی
ایلک سئوگی آغریسی ، فریادین کیمی
لاپ اؤز آدین سوی آدین کیمی
سن منی اونودا بیلمه یه جک سن
Filed under: نصرت کسمنلی,تورکی شعرلر Türkcə şeirlər | Etiketlənmiş: مجموعه شعر نصرت کسمنلی,نصرت کسمنلی,نصرت کسمنلی نین شعرلری,نصرت کسمنلی دن شعرلر,آذری شعرلر,آذربایجان شعرلری,اونودا بیلمیجکسن,اشعار نصرت کسه منلی,تورکی شعر,تورکجه شعرلری,شعرلر | Leave a comment »

robotstxt: allowed

filter: keep


text:
ایلده
اون گون انقلاب ایلرحسین عاشقلری
کوی عشقه فتح باب ایلرحسین عاشقلری
مدعی
دنیا سنون اولسون نوا بسدیربیزه
سیزگیون
الوان لباسی بوقرا بسدیربیزه
زاهدا
سن گیت بهشته کربلا بسدیربیزه
روضه نی جنت حساب
ایلرحسین عاشقلری
بوتون
اینسانلار بو دنیادا بعضی صفتلری چوخ سیویللر و گوگوللری ایسترکی اولاری کسب ایله سین لر. حتی اولار کی
دینی زندگی ایلمیوب بیله تربیت تاپمیوبلار. اولاردان نچه سی عبارتدی صداقت، امانت،
عدالت، شجاعت، شهامت و ایگیدلیک (جوانمردی) و فتوتدن.
اما بولارین آراسیندا هامیسیندان گوزل و سیومه لی ایله «فتوت و ایگیدلیک» دی کی دینون
کولگه سینده ئوزونه چوخلی یر آچوب و هامی شجاعتلی وشهامتلی اینسانلاری ئوزونه جذب
ایلیوب.
فتوت و جوانمردی ملكونده، حضرت اباعبدلله تکجه
پرچمدار و میدانداریدی. ایله کی حضرت قمر بنی هاشم امام حسینه ارادتمند و حتی نوکر
اولماقی ئوزونه افتخار بیلور، بو او حالدادیر کی دنیا او حضرتی ایثار و وفاداریلن
تانور. اودورکی ایگیدلرین هاميسی حضرت اباعبدلله الحسین علیه السلامی ئوزلرینه الگو بیلوللر هرچندکی شاید بعضیلری
ئوزلریده باشدا اولمویالار (یعنی ملتفت دگیللر آما سوروشاندا کی مثلا بو ایشی ندن
اوتور گوروسن، سوزلری نین سونوندا جوابلاری بورا یتیشورکی چون امام حسین علیه
السلام بینن ایشدیر)
آما بوکی نیه حضرت بیله بیر نقش تاپوب گرک امامین
یاشایشین و قیامین اوخویوب و جوابی اوردا تاپاخ، بو یازقی بیله بیر مقامدا دگيل،
انشاءالله ئوز یرینده.
هر ایل
محرم آیی یاخين اولدوقجا عاشقلرین ئورگی اسر، قلبلری سینه ده
چیرپینار و تلسللرکی بیر عزا مجلسي تاپالار، اوردا حاضر اولوب دویونجا آغلیالار،
سینه ویرالار، و حضرت زهرایه عرض ادب ایلیب و بهتر بوکی بیر ایلی چون قوه ذخیره
ایلیلر (بیر قدرتی کی شیطانیلان مبارزه ایده لر و داها بونداندا یاخشی بو کی؛ جهاد
اکبره نیرو آلالار، ایله او جهادی کی سیدالشهدا ئوزی او یولدا شهید اولوب)
گینه ایام عزا گلدی شرر دللره دوشدی هیجان ایللره دوشدی
سوء تبلیغ ایلینلر گنه مشکل لره دوشدی گمیسی سللره دوشدی
مدعی بسدی بو سودا سنه آخرضرر ایلر
اون بیرآی ییرمی گونون زحمتین اون گون
هدر ایلر
اصلا بیر عامل کی شیعه نین یاشاماسی و مؤثر اولماقینا
چوخ باعثدی عاشورادی کی شیعه لر امام حسین علیه السلامدن تبعیت ایلیوب شهادتی
ئوزلرینه افتخار بیللر، نمونه سی امام خمینی(ره) نهضتیدی کی حسینچی جوانلار جاندان
کیچدیلر تا اسلام و مملکت و ناموس قالسون.
شاه مظلومین محرمده قراسین سویماریخ
بیرقدم کوی محبتدن کناره قویماریخ
فعل تبلیغات سوئه تا حسین وار اویماریخ
دویسا مجنون لیلیسیندن بیز حسیندن دویماریخ
گردیسه پا دررکاب
ایلر حسین عاشقلری
بیز بو پرچمدن برات آللوخ ایشیتسون مدعی
گیتمریخ آیری مسیره گیتسه گیتسون مدعی
طعنه لر بسدی خطا یولدان قیتسون مدعی
کیفر کفاره باخسون عبرت ایتسون مدعی
کاخ نامردان یاتار یاتماز حسینون پرچمی
امام ایستدی ئوز پاک و مطهر اجدادی؛ ابراهیم،
اسماعیل و حضرت خاتم الانبیاء محمد مصطفی
صلوات الله علیهم اجمعینین یوللارین آخرا یتیروب و کامل ایلیه، اویودی کی
حضرت ئوز حجین یاریدا قویوب حرکت ایلدی عراقه طرف.
سسلندی کربلا ای کعبة الحرام
گوندر حسینیمی من یاخشی ساخلارام
خلیل الله گوزل زحمت چکدی، یانار اودا دوشدی حج
انجام ویردی، قربانلیخ کسدی، اما عمللرینین باشا چاتماغی و قبول اولماغی امام
حسیندن دیر، چون کی امامین محبتی حضرت
ابراهیمه کمک اولدی؛
اولدی ابراهیمه نازل اود یانندا جبرئیل
هرسوزون اولسا دیدی خدمتگذارم یاخلیل
یوخ دیدی کیم پنج تن حقین تانیر اولماز ذلیل
منجنیق اوستونده سسلندی حسین جان الدخیل
دوندی اود گلزاره صدمه جانی اوددان گورمیوب
حضرت اسماعیل سیچیلمیشدی کی قربان اولسون اما
الله ایستمدی اسماعیل ذبح اولا، پس حضرت طاری (جل و علا) نین طرفیندن بیر قوچ گلدی
جانین نجات ویردی. حضرت ابراهیم اوغلوني ديري آما باشي اوجاليقيلان قربانگاهدن
منزله گتیردی. بونون سری بویودی کی ذبیح الله ذبح اولماسین، چون ذبح عظیم اسماعیل
دگیلدی بلکه امام حسینیدی؛
بیله بیر سوزدی بویورموش حضرت خیرالانام
جانیمیز بیردی حسین مندندی منده اوندانام
گلمسیدی فدیه اسمائیلیدن قالمازدی نام
او دیری قالدی حسین گلسین وجوده والسلام
آفرینش چرخی بیله ماه تابان گورمیوب
هاجر خیمه ده نگران جوان بالاسینا گوزلوردی
آلله تعالي ده بالاسین تئز یتیردی تا آناسینون گوزلری یولدا قالماسین اما کربلا
خلیلی سود امر قربانینی گتیردی میدانه، آناسی ایستیردی کی علی اصغر سو ایچه و
گولومسنوب آناسینا ساری گله، علی اصغر امامین قوجاقندا ادب نشان ویردی آغلامادی تا
امام اوتانماسون اما خانم رباب علی اصغری گوره بیلمدی؛
الهی گیتدی اصغریم شفق قارالدی گلمدی
قالوب ئورکده اللریم شفق قارالدی گلمدی
چوخ ننه لرینده الان گوزلری یوللاردا قالوب،
امام حسین عشقیله و امام خمینی دعوتیله عباس، علی اکبر، علی اصغر و قاسملری یولا
سالدیلار میدانه طرف، اما بالالاری ایتگین گیتدیلر. آلله! حضرت ربابون علی اصغره
آغلاماقی حالا گوره، تزلیکجه اوللارا بیرخوش خبر ویر.
و سون جمله بوکی؛ اگر خانم زینب اولماسیدی، کیم
حضرت سیدالشهدانین نهضتین عالملره یتیریب، امامین قانین هدفه یتیره بیلردی؟
بیر یانا عشق حسین، انبوه موکب بیریانا
یدی دریا بیر یانا عطشان یانان لب بیریانا
نسل
آدم بیر یانا یتمیش مقرب بیر یانا
یتمیش عاشق بیر یانا تک غملی زینب بیر یانا
بیلدی یورقون جان یاتار یاتماز حسینون پرچمی...